CELEX: 62013TN0545
Language: hu
Date: 2013-10-08 00:00:00
Title: T-545/13. sz. ügy: 2013. október 8-án benyújtott kereset — Al Matri kontra Tanács

7.12.2013   
            
            
               HU
            
            
               Az Európai Unió Hivatalos Lapja
            
            
               C 359/18
            
         2013. október 8-án benyújtott kereset — Al Matri kontra Tanács
   (T-545/13. sz. ügy)
   2013/C 359/35
   Az eljárás nyelve: angol
   
      Felek
   
   
      Felperes: Fahed Mohamed Sakher Al Matri (Doha, Katar) (képviselők: M. Lester barrister és G. Martin solicitor)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2013/409/KKBP tanácsi végrehajtási határozatot (1) és a 735/2013/EU tanácsi végrehajtási rendeletet (2) a felperesre vonatkozó részében; és
            
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap azon alapul, hogy az alperes nyilvánvalóan tévesen értékelte azt, hogy a megtámadott aktusokba történő felvételre vonatkozó kritériumok a felperes tekintetében teljesültek.
            
         
               2.
            
            
               A második jogalap a felperes védelemhez és hatékony bírói jogvédelemhez való joga megsértésén alapul.
            
         
               3.
            
            
               A harmadik jogalap megfelelő indokok szolgáltatásának elmulasztásán alapul.
            
         
               4.
            
            
               A negyedik jogalap a felperes tulajdonhoz való joga, valamint a vállalkozás szabadsága igazolatlan és aránytalan korlátozásán alapul.
            
         
      (1)  A tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozat végrehajtásáról szóló, 2013. július 30-i 2013/409/KKBP tanácsi végrehajtási határozat (HL 2013. L 204., 52. o.)
   
      (2)  A tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 101/2011/EU rendelet végrehajtásáról szóló, 2013. július 30-i 735/2013/EU tanács végrehajtási rendelet (HL 2013. L 204., 23. o.)